Document ID: 31989R2122

*****
ΚΑΝΟΝΙΣΜΟΣ (ΕΟΚ) αριθ. 2122/89 ΤΗΣ ΕΠΙΤΡΟΠΗΣ
της 14ης Ιουλίου 1989
που τροποποιεί τον κανονισμό (ΕΟΚ) αριθ. 3440/84 σχετικά με τα προσαρτήματα στα δίχτυα μηχανότρατας (τράτας), δανικής τράτας και άλλα παρόμοια δίκτυα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (2), όπως τροποποιήθηκε τελευταία από τον κανονισμό (ΕΟΚ) αριθ. 4193/88 (3), και ιδίως το άρθρο 15,
Εκτιμώντας:
ότι διαβουλεύσεις με τη Νορβηγία και τη Σουηδία σχετικά με την αλιεία στο Skagerrak και το Kattegat πραγματοποιήθηκαν στις Βρυξέλλες τον Μάιο 1982 και στη Στοκχόλμη τον Νοέμβριο 1988· ότι βάσει των πορισμάτων των εν λόγω διαβουλεύσεων είναι αναγκαίο να τροποποιηθεί ο κανονισμός (ΕΟΚ) αριθ. 3440/84 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 955/87 (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Πόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3440/84 τροποποιείται ως εξής:
1. Στο άρθρο 5 προστίθενται οι ακόλουθοι παράγραφοι:
«6. Κατά παρέκκλιση από την παράγραφο 1 απαγορεύεται η χρησιμοποίηση επάνω ποδιάς τύπου Α στο Skagerrak και το Kattegat·
7. Στο Skagerrak και το Kattegat απαγορεύεται να προσαρτάται επάνω ποδιά σε τράτες με μέγεθος ματιού μεγαλύτερο των 70 χιλιοστομέτρων.»
2. Το άρθρο 6 αντικαθίσταται από το ακόλουθο κείμενο:
«Άρθρο 6
Θήκη ενίσχυσης
1. Η θήκη ενίσχυσης είναι κομμάτι διχτυού κυλινδρικού σχήματος που περιβάλλει πλήρως το σάκο της τράτας και είναι δυνατόν να προσαρτάται στο σάκο κατά διαστήματα. Έχει τουλάχιστον τις ίδιες διαστάσεις (μήκος και πλάτος) με το τμήμα του σάκου στον οποίο προσαρτάται.
2. Οι διατάξεις των παραγράφων 3 και 4 δεν εφαρμόζονται στο Skagerrak και το Kattegat.
3. Απαγορεύεται η χρησιμοποίηση περισσότερων από μιας θηκών ενίσχυσης, εκτός εάν είναι προσαρτημένες σε τράτες με μέγεθος ματιού ίσο ή μικρότερο από 60 χιλιοστόμετρα, με τις οποίες μπορούν να χρησιμοποιούνται δύο θήκες ενίσχυσης.
4. Το μέγεθος ματιού είναι τουλάχιστον δύο φορές μεγαλύτερο από το μέγεθος του ματιού του σάκου. Σε περίπτωση που χρησιμοποιείται δεύτερη θήκη ενίσχυσης, το ελάχιστο μέγεθος ματιού της είναι 120 χιλιοστόμετρα.
5. Οι διατάξεις των παραγράφων 6, 7, 8 και 9 εφαρμόζονται μόνο στο Skagerrak και το Kattegat.
6. Απαγορεύεται να προσαρτάται θήκη ενίσχυσης σε τράτες με μέγεθος ματιού μεγαλύτερο των 70 χιλιοστομέτρων.
7. Απαγορεύεται να χρησιμοποιούνται συγχρόνως θήκη ενίσχυσης και ποδιά.
8. Απαγορεύεται η χρησιμοποίηση θήκης ενίσχυσης με μέγεθος ματιού μικρότερο των 80 χιλιοστομέτρων.
9. Απαγορεύεται η χρησιμοποίηση περισσοτέρων από μιας θηκών ενίσχυσης, εκτός εάν είναι προσαρτημένες σε τράτες με μέγεθος ματιού μικρότερο από 16 χιλιοστόμετρα, με τις οποίες μπορούν να χρησιμοποιηθούν δύο θήκες ενίσχυσης. Κατά παρέκκλιση από την παράγραφο 8 το μέγεθος ματιού μιας εκ των δύο θηκών ενίσχυσης μπορεί να είναι μικρότερο από 80 χιλιοστόμετρα αλλά τουλάχιστον 35 χιλιοστόμετρα.
10. Απαγορεύεται να χρησιμοποιούνται θήκες ενίσχυσης οι οποίες εκτείνονται εμπρός από το σάκο.
11. Αν η θήκη ενίσχυσης αποτελείται από τμήματα διχτυού κυλινδρικού σχήματος, τα τμήματα αυτά δεν μπορούν να καλύπτουν το ένα το άλλο κατά περισσότερο από τέσσερα μάτια στα σημεία σύνδεσης.
12. Οι θήκες ενίσχυσης που προσαρτώνται σε τράτες με μέγεθος ματιού μεγαλύτερο από 60 χιλιοστόμετρα δεν πρέπει να εκτείονται περισσότερο από 2 μέτρα μπροστά από τον οπίσθιο κοψαδούρο.
13. Με την επιφύλαξη της παραγράφου 1 οι θήκες ενίσχυσης με διαστάσεις μικρότερες από τις διατάξεις του σάκου μπορούν να προσαρτηθούν σε δίχτυα με μέγεθος ματιού ίσο ή μικρότερο από 60 χιλιοστόμετρα.»
3. Στο άρθρο 11 προστίθεται η ακόλουθη παράγραφος:
«4. Στο Skagerrak και το Kattegat το μήκος του κώνου δεν πρέπει να εκτείνεται περισσότερο από το μήκος 20 ματιών μέσα στο σάκο.»
Άρθρο 2
Ο παρών κανονισμός αρχίζει να ισχύει την τριακοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 1989.

Labels: 6